Pylsuvagninn „ Einar með öllu “ lætur lítið yfir sér í verslunarkjarnanum í Stykkishólmi við aðalgötu bæjarins , skammt frá Bónus og verslun Skipavíkur . Þar er hins vegar stöðugur straumur fólks að fá sér pylsur og var ekkert lát á gestum þegar Skessuhorn leit þar við , og nóg var að gera við að sinna svöngum gestum . Fyrir um það um að bil fimm árum kom kennari til kennslu í bæinn , Einar að nafni , og fékk þá hugmynd að gaman væri að opna pylsuvagn . Fjölskyldan lagði í púkk og hann keypti þennan vagn sem stóð upp á fjöllum og var í eigu mótorhjólaklúbbs . Hann fékkst á góðum kjörum og hófst svo vinnann við að gera hann upp . Þegar pylsuvagninn var kominn í Stykkishólm var hafin samkeppni um heitið á honum og bar „ Einar með öllu “ sigur úr býtum . Í Skessuhorni sem kom út í gær er nánar fjallað um Einar með öllu .